**Činnosť Stavebnotechnického dozoru pre Projekt**

**R4 Prešov – severný obchvat (km 4,3 - 14,5)**

v zmysle Zmluvných podmienok FIDIC – „Biela kniha“

**Zväzok 2**

**Obchodné podmienky**

obsah

ČASŤ 1 zmluva o POSKYTOVANÍ SLUŽIEB - ZmluvNÉ dojednania

ČASŤ 2 zmluva o POSKYTOVANÍ SLUŽIEB - ZmluvnÉ PoDMIENKY ZMLUVY

časť 2.1 ....................... Všeobecné zmluvné podmienky ZMLUVY

časť 2.2 ........................... Osobitné Zmluvné podmienky ZMLUVY

Prílohy zmluvných podmienok ZMLUVY (vrátane ich príloh)

Príloha č.1: Rozsah Služieb - Opis predmetu zákazky

Príloha č.2: Personál, zariadenie, príslušenstvo a služby iných, ktoré zabezpečí Klient/Objednávateľ

Príloha č.3: Odmeny a platby

Príloha č.4: Časový harmonogram Služieb

**Časť 1**

ZMLUVA O POSKYTOVANÍ SLUŽIEB

ZMLUVNÉ DOJEDNANIA

**ZMLUVA O POSKYTOVANÍ SLUŽIEB**

ZMLUVNÉ DOJEDNANIA

evidenčné číslo Objednávateľa:

evidenčné číslo Dodávateľa:

uzavretá podľa § 269 ods.2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

na predmet obstarávania

**Činnosť Stavebnotechnického dozoru pre Projekt**

**R4 Prešov – severný obchvat (km 4,3 - 14,5)**

v zmysle Zmluvných podmienok FIDIC – „Biela kniha“ (ďalej tiež len „Zmluvné podmienky ZMLUVY“)

(ďalej tiež len „ZMLUVA“)

medzi **zmluvnými Stranami**

**Objednávateľ:**

Názov: Národná diaľničná spoločnosť, a.s.

Sídlo: Dúbravská cesta 14, 841 04 Bratislava

Právna forma: akciová spoločnosť zapísaná v Obchodnom registri Mestského súdu Bratislava III, oddiel: Sa, vložka číslo: 3518/B

Štatutárny orgán: predstavenstvo zastúpené:

Ing. Filip Macháček, predseda predstavenstva a

generálny riaditeľ

Ing. Stanislav Beňo, člen predstavenstva

IČO: 35 919 001

DIČ: 2021937775

IČ DPH: SK2021937775

Bankové spojenie: UniCredit Bank Czech Republic and Slovakia, a.s., pobočka

zahraničnej banky

IBAN: SK30 1111 0000 0066 2485 9013

SWIFT: UNCRSKBX

(ďalej len **„Objednávateľ“**) na jednej strane a

**Dodávateľ**:

Názov: xxx

Sídlo: xxx

Právna forma: xxx

Štatutárny orgán: xxx

IČO: xxx

DIČ: xxx

IČ DPH: xxx

Bankové spojenie: xxx

IBAN: xxx

SWIFT: xxx

(ďalej len **„Dodávateľ“** alebo aj ako **„Konzultant“** alebo aj ako **„Stavebnotechnický dozor“** alebo aj ako **„STD“**) na strane druhej.

(Objednávateľ a Dodávateľ spoločne ďalej len „zmluvné Strany“)

sa dohodli nasledovne:

1. ZMLUVOU sa rozumejú v tomto bode uvedené dokumenty, ktoré sú neoddeliteľnou súčasťou tejto ZMLUVY a ktorých poradie záväznosti je (v zostupnom poradí) nasledovné:

1. Zmluvné dojednania (Časť 1 Zväzku 2 súťažných podkladov)
2. Ponukový list (Príloha B1 Zväzku 1 súťažných podkladov)
3. Osobitné zmluvné podmienky ZMLUVY (Zväzok 2 Časť 2.2 Zmluvných podmienok ZMLUVY) vrátane príloh:

Príloha č. 1 Zmluvných podmienok ZMLUVY: Rozsah Služieb - Opis predmetu zákazky, (vrátane príloh)

Príloha č. 2 Zmluvných podmienok ZMLUVY: Personál, zariadenie, príslušenstvo a služby iných, ktoré zabezpečí Klient/Objednávateľ

Príloha č. 3 Zmluvných podmienok ZMLUVY: Odmeny a platby (vrátane jej príloh)

Príloha č. 4 Zmluvných podmienok ZMLUVY: Časový harmonogram Služieb

1. Všeobecné zmluvné podmienky ZMLUVY (Zväzok 2, Časť 2.1 Zmluvných podmienok ZMLUVY) (neprikladajú sa k písomnému vyhotoveniu ZMLUVY)
2. Cenová časť (Zväzok 3 súťažných podkladov)[[1]](#footnote-1)
3. Podklady pre výber Zhotoviteľa na uskutočnenie stavebných prác „ R4 Prešov – severný obchvat (km 4,3 - 14,5)“, vrátane ich vysvetlení[[2]](#footnote-2)
4. Vysvetlenia súťažných podkladov pre výber dodávateľa na poskytnutie Služieb: Činnosť Stavebnotechnického dozoru pre Projekt R4 Prešov – severný obchvat (km 4,3 - 14,5). V prípade, ak vysvetlenia súťažných podkladov menia alebo dopĺňajú prílohu ZMLUVY, (okrem dokumentu (f)), v takom prípade majú pred týmito prílohami tvoriacimi ZMLUVU prednosť a platia vysvetlenia súťažných podkladov
5. Ponuka Dodávateľa, vrátane jej vysvetlení
6. ďalšie dokumenty tvoriace ZMLUVU[[3]](#footnote-3)

Vyššie uvedené dokumenty tvoriace ZMLUVU musia byť chápané ako vzájomne sa vysvetľujúce a dopĺňajúce.

2. V ZMLUVE majú slová a výrazy rovnaký význam, aký je im prisúdený v ďalej uvádzaných Zmluvných podmienkach ZMLUVY. V prípade vzniku akéhokoľvek rozporu pri slovnom alebo logickom výklade a aplikácií tejto ZMLUVY sa použije uvedené zostupné poradie prednosti a dôležitosti týchto písomností alebo právnych úkonov.

3. Dodatky a prílohy budú mať rovnaké poradie dôležitosti ako dokumenty, ktoré upravujú.

V prípade zmeny uvedených dokumentov formou dodatku k ZMLUVE sa poradie dôležitosti písomnosti alebo právnych úkonov uvedených v predchádzajúcom bode nemení. Toto platí aj v prípade, ak dodatok k ZMLUVE mení alebo dopĺňa súčasne viacej písomností alebo právnych úkonov uvedených v predchádzajúcom bode.

4. Súťažnými podkladmi sa rozumejú Zväzky 1 až 3 poskytnuté uchádzačovi v rámci procesu verejného obstarávania, ktorého výsledkom je uzatvorenie tejto ZMLUVY.

5. Neoddeliteľnou súčasťou ZMLUVY sú aj vysvetlenia súťažných podkladov. V prípade, ak vysvetlenia súťažných podkladov menia alebo dopĺňajú dokumenty tvoriace ZMLUVU, v takom prípade majú pred týmito dokumentmi tvoriacimi ZMLUVU prednosť a platí dané vysvetlenie súťažných podkladov.

6. Dodávateľ sa týmto zaväzuje Objednávateľovi za podmienok uvedených v tejto ZMLUVE a v súlade s povinnosťami a právomocami uvedenými v článku 3 (Stavebný dozor) Zmluvných podmienok FIDIC – „červená kniha“ Zmluvy na uskutočnenie stavebných prác stavby „R4 Prešov – severný obchvat (km 4,3 - 14,5)“ (ďalej tiež aj ako „Zmluva o Dielo“) a podčlánku 3.3 (Zodpovednosť za vykonanie povinností a uplatnenie právomoci) Zmluvných podmienok ZMLUVY (Časť 2 Zväzku 2 súťažných podkladov ZMLUVY) poskytovať Služby výkonu činnosti Stavebnotechnického dozoru (ďalej tiež len „poskytovanie Služby“) na predmetnom Diele a odstrániť vady výsledku poskytnutých Služieb podľa tejto ZMLUVY v súlade s ustanoveniami tejto ZMLUVY (podčl. 6.6 (Zodpovednosť za vady) Zmluvných podmienok ZMLUVY (Časť 2 Zväzku 2 súťažných podkladov ZMLUVY).

7. Zmluva o Dielo uvedená v bode 6. tejto časti ZMLUVY sa riadi Zmluvnými podmienkami FIDIC „Zmluvné podmienky na výstavbu" – pre stavebné a inžinierske diela projektované Objednávateľom, („červená kniha“), Prvé vydanie 1999, vydané Medzinárodnou federáciou konzultačných inžinierov (FIDIC) („červená kniha“), slovenský preklad SACE 2008 (ďalej tiež len „Zmluvné podmienky FIDIC červená kniha“ alebo aj „Zmluvné podmienky Zmluvy o Dielo“). Kdekoľvek sa v tejto ZMLUVE nachádza odkaz na článok týchto Zmluvných podmienok FIDIC - červená kniha Zmluvy o Dielo, myslí sa tým ich znenie podľa Zmluvných podmienok FIDIC červená kniha (ďalej tiež len „FIDIC - červená kniha“ alebo aj „Zmluvných podmienok Zmluvy o Dielo“).

Zmluvné podmienky Zmluvy o Dielo pozostávajú zo Všeobecných zmluvných podmienok podľa „červenej knihy“ (Zväzok 2 Časť 2.1A súťažných podkladov Zmluvy o Dielo), (vrátane prílohy „Všeobecné podmienky Dohody o riešení sporov)“ a z Osobitných zmluvných podmienok, ktoré predstavujú doplnky, úpravy a dodatky k Všeobecným zmluvným podmienkám.

*Zmluvné strany Zmluvy o Dielo sa výslovne dohodli, že pre vzájomné vzťahy* ***súvisiace so stavebnou časťou trasa, tunel*** *sa budú aplikovať Všeobecné zmluvné podmienky podľa „červenej knihy“ FIDIC (Zväzok 2 Časť 2.1A súťažných podkladov Zmluvy o Dielo) v znení Osobitných zmluvných podmienok stavebná časť – trasa, tunel (Zväzok 2 Časti 2.2A súťažných podkladov Zmluvy o Dielo).*

*Zmluvné strany Zmluvy o Dielo sa výslovne dohodli, že na vzájomné vzťahy* ***pre technologickú časť tunela a Informačný systém rýchlostnej cesty – technologická časť****, t.j Objekty špecifikované vo Zväzku 3 Časti 4 (Technické Požiadavky Objednávateľa) súťažných podkladovZmluvy o Dielo), tak ako sú v Zmluve o Dielo zahrnuté sa budú aplikovať Všeobecné zmluvné podmienky podľa „červenej knihy“ FIDIC (Zväzok 2 Časť 2.1A súťažných podkladov Zmluvy o Dielo) v znení Osobitných zmluvných podmienok stavebná časť – trasa, tunel (Zväzok 2 Časti 2.2A súťažných podkladov Zmluvy o Dielo), ale len v prípade, ak Osobitné zmluvné podmienky technologická časť – tunel (Zväzok 2 Časť 2.2B súťažných podkladov Zmluvy o Dielo) neobsahujú osobitnú úpravu.*

*Pokiaľ Osobitné zmluvné podmienky technologická časť – tunel (Zväzok 2 Časť 2.2B súťažných podkladov Zmluvy o Dielo) obsahujú osobitnú úpravu, na vzájomné vzťahy pre technologickú časť tunela a informačný systém rýchlostnej cesty – technologická časť, t.j. Objekty špecifikované vo Zväzku 3 Časti 4 (Technické Požiadavky Objednávateľa) súťažných podkladov Zmluvy o Dielo~~)~~ sa budú aplikovať Všeobecné zmluvné podmienky podľa „červenej knihy“ FIDIC (Zväzok 2 Časť 2.1A súťažných podkladov Zmluvy o Dielo)* ***v znení*** *Osobitných zmluvných podmienok technologická časť – tunel (Zväzok 2 Časti 2.2B súťažných podkladov Zmluvy o Dielo), okrem podčlánku 1.12 (Dôverné podrobnosti), podčlánku 3.1 (Povinnosti a právomoc Stavebnotechnického dozoru), podčlánku 4.1 (Všeobecné povinnosti Zhotoviteľa), podčlánku 4.15 (Prístupové cesty), podčlánku 4.24 (Nálezy na Stavenisku), podčlánku 4.26 (Stavebný denník), podčlánku 6.7 (Ochrana zdravia a bezpečnosť pri práci), podčlánku 7.1 (Spôsob vykonávania prác), podčlánku 7.4 (Skúšky), podčlánku 8.3 (Harmonogram prác) a podčlánku 10.2 (Preberanie častí Diela), na ktoré sa aplikujú Všeobecné zmluvné podmienky podľa „červenej knihy“ FIDIC (Zväzok 2 Časť 2.1A súťažných podkladov Zmluvy o Dielo)* ***v znení*** *Osobitných zmluvných podmienok stavebná časť – trasa, tunel (Zväzok 2 Časti 2.2A súťažných podkladov Zmluvy o Dielo) v znení Osobitných zmluvných podmienok technologická časť – tunel (Zväzok 2 Časť 2.2B súťažných podkladov Zmluvy o Dielo).*

8. Objednávateľ sa týmto zaväzuje uhradiť Dodávateľovi za poskytovanie Služieb Zmluvnú cenu resp. len jej časť v lehotách a spôsobom, predpísaným v ZMLUVE. DPH bude fakturovaná v súlade s platnými predpismi Slovenskej republiky účinnými v čase fakturácie, pričom prípadná zmena DPH sa nepovažuje za zmenu Zmluvnej ceny a Objednávateľ sa zaväzuje takto uplatnenú DPH Dodávateľovi zaplatiť.

9. Zmluvná cena je určená v EUR na základe navrhovanej zmluvnej ceny uvedenej v Prílohe (e) bodu 1. týchto Zmluvných dojednaní: Cenová časť Zväzku 3 súťažných podkladov a v súlade so zákonom č. 18/1996 Z. z. o cenách v znení neskorších predpisov (ďalej len „zákon o cenách“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách (ďalej len „vyhláška“) a sú v nej zahrnuté všetky náklady, činnosti, práce, výkony alebo Služby nevyhnutné za účelom riadneho vykonania ZMLUVY nasledovne[[4]](#footnote-4):

Zmluvná cena bez DPH: ........................ EUR

Sadzba 20% DPH vo výške: ........................ EUR

Zmluvná cena vrátane DPH celkom: ........................ EUR

(slovom: ................................................................................ EUR)

10. V prípade, ak je Dodávateľom viac právnych subjektov, ktorí za účelom plnenia predmetu ZMLUVY vytvorili zoskupenie bez právnej subjektivity, pod pojmom Dodávateľ sa rozumejú všetci účastníci ZMLUVY na strane Dodávateľa. Neoddeliteľnou súčasťou ZMLUVY je v takomto prípade úradne overená fotokópia zmluvy o vytvorení predmetného zoskupenia medzi jednotlivými účastníkmi ZMLUVY na strane Dodávateľa, pričom uvedená zmluva musí byť uzatvorená v súlade s podmienkami uvedenými v bode 22.6 Predkladanie ponúk Časti A1 Zväzku 1 súťažných podkladov ZMLUVY. V prípade zmeny alebo doplnenia zmluvy o vytvorení zoskupenia bez právnej subjektivity sa Dodávateľ zaväzuje doporučene doručiť do sídla Objednávateľa úradne overenú fotokópiu dodatku k tejto zmluve, a to v lehote 14 kalendárnych dní odo dňa jeho podpísania účastníkmi zoskupenia. Tým nie je dotknutá povinnosť Dodávateľa postupovať podľa podčlánku 1.6 (Prevod práv a poddodávateľské/subdodávateľské zmluvy) Zmluvných podmienok ZMLUVY (Časť 2 Zväzku 2 súťažných podkladov ZMLUVY).

11. V prípade, ak v mene Dodávateľa koná splnomocnený zástupca, neoddeliteľnou súčasťou tejto ZMLUVY je plná moc udelená Dodávateľom v súlade s podmienkami uvedenými v bode 22.6.1 časti A1 Zväzku 1 súťažných podkladov ZMLUVY.

12. Dodávateľ sa zaväzuje poskytovať Služby prostredníctvom tých osôb, ktorými podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov preukazoval splnenie podmienok účasti v nadlimitnej zákazke vo verejnej reverznej súťaži na predmet zákazky **Činnosť Stavebnotechnického dozoru pre Projekt „R4 Prešov – severný obchvat (km 4,3 - 14,5)“.** Ak nebude možné poskytovať Služby prostredníctvom týchto osôb, je Dodávateľ povinný poskytovať Služby prostredníctvom osôb spĺňajúcich totožné podmienky týkajúce sa vzdelania a odbornej praxe za podmienky dodržania ustanovení zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

13. V prípade, ak Objednávateľovi vznikne podľa tejto ZMLUVY nárok na zaplatenie zmluvnej pokuty voči Dodávateľovi, zaplatením tejto zmluvnej pokuty nie je dotknutý nárok Objednávateľa na náhradu škody v plnej výške. Splnenie akejkoľvek povinnosti zabezpečenej inštitútom zmluvnej pokuty nie je dotknuté ani po zaplatení zmluvnej pokuty. Pre vylúčenie pochybností sa zmluvné Strany zároveň dohodli, že pri uplatnení nároku na zaplatenie zmluvnej pokuty alebo náhrady škody podľa tejto ZMLUVY sa ustanovenie § 300 Obchodného zákonníka neuplatňuje.

14. ZMLUVA je vyhotovená v piatich rovnopisoch, z ktorých tri obdrží Objednávateľ a dva Dodávateľ.

15. ZMLUVA nadobúda platnosť dňom jej podpísania oboma zmluvnými Stranami. Účinnosť nadobudne dňom uvedeným v písomnej výzve Objednávateľa; nie však skôr ako deň nasledujúci po dni jej zverejnenia v Centrálnom registri zmlúv. V prípade ak výzva Objednávateľa nebude zaslaná Dodávateľovi do 30 mesiacov odo dňa platnosti ZMLUVY, ZMLUVA stráca platnosť od počiatku bez akéhokoľvek nároku na odškodnenie zmluvných Strán.

16. Neoddeliteľnou súčasťou týchto Zmluvných dojednaní sú tieto prílohy:

Príloha č. 1 Realizačný tím Stavebnotechnického dozoru (podčlánok 3.8 Zmluvných podmienok ZMLUVY):

Zoznam Kľúčových odborníkov č.1, č.2, č.3, č.4 a č.5 (Príloha B7 Zväzku 1 súťažných podkladov) a ich „Referenčný list Kľúčového odborníka“ (Príloha B3 Zväzku 1 súťažných podkladov ZMLUVY) a „Životopis Kľúčového odborníka“ (Príloha B4 Zväzku 1 súťažných podkladov ZMLUVY):

1. Kľúčový odborník č. 1 Vedúci tímu STD

2. Kľúčový odborník č. 2 Odborník na dopravné stavby – cesty

3. Kľúčový odborník č. 3 Odborník na mosty

4. Kľúčový odborník č. 4 Odborník na tunel

5 . Kľúčový odborník č. 5 Odborník na posudzovanie Dokumentácie Zhotoviteľa

Príloha č. 2 Vzorové formuláre:

2.1 Mesačný harmonogram predpokladaného nasadenia odborníkov

2.2 Výkaz nasadenia odborníkov v mesiaci

2.3 Mesačný harmonogram predpokladaného nasadenia odborníkov počas Naviac Služieb

2.4 Výkaz osobodní odborníka

2.5 Výkaz nasadenia odborníkov v mesiaci počas Naviac Služieb

2.6 Mesačný harmonogram predpokladaného nasadenia odborníkov počas predĺženia Lehoty výstavby

2.7 Výkaz nasadenia odborníkov v mesiaci počas predĺženia Lehoty výstavby

2.8 Rekapitulácia nasadenia odborníkov počas Naviac Služieb alebo počas predĺženia Lehoty výstavby

2.9 Vzor Dochádzkovej knihy

Príloha č. 3 Vzor Poverenia koordinátora bezpečnosti

Príloha č. 4 Zoznam subdodávateľov a podiel subdodávok (Príloha B2 Zväzku 1 súťažných podkladov)

Príloha č. 5 Banková záruka Dodávateľa (podčl. 6.9 (Banková záruka) Zmluvných podmienok ZMLUVY - Časť 2.2 Osobitné Zmluvné podmienky ZMLUVY)

Príloha č. 6 Overená kópia poistnej zmluvy Dodávateľa (podčl. 7.1 (Poistenie zodpoveďnosti a odškodnenie) Zmluvných podmienok ZMLUVY)

17. ZMLUVU je možné meniť na základe písomných dodatkov, ktoré budú číslované a podpísané oboma zmluvnými Stranami. Dodatok k ZMLUVE musí byť podpísaný oprávnenými zástupcami zmluvných Strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k ZMLUVE nedošlo. Dodávateľ berie na vedomie, že Objednávateľ je pri uzatváraní dodatkov povinný postupovať v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Dodatky okrem iného budú obsahovať všetky úpravy, ktoré vznikli za príslušné obdobie v dôsledku plnenia ZMLUVY, spolu s podpornou dokumentáciou súvisiacou s odsúhlasením týchto úprav.

18. Dodávateľ nie je oprávnený zriadiť záložné právo na akékoľvek peňažné pohľadávky Dodávateľa voči Objednávateľovi, ktoré mu vzniknú na základe tejto ZMLUVY bez predchádzajúceho písomného súhlasu Objednávateľa. Dodávateľ nie je oprávnený postúpiť akékoľvek pohľadávky vyplývajúce z tejto ZMLUVY na tretiu osobu bez predchádzajúceho písomného súhlasu Objednávateľa.

19. Dodávateľ sa zaväzuje strpieť výkon kontroly/auditu súvisiaceho s poskytovaním Služieb kedykoľvek počas platnosti a účinnosti ZMLUVY a Zmluvy o poskytnutí nenávratného finančného príspevku (NFP), a to oprávnenými osobami (Zhotoviteľ NFP, Útvar následnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými právnymi predpismi SR a EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť a dokumentáciu.

20. Zmluvné Strany sa dohodli, že Objednávateľ je oprávnený jednostranne započítať zmluvnú pokutu, penále, jednorazové odškodnenie či akúkoľvek inú peňažnú sankciu, nároky Objednávateľa (a to splatné, ako aj nesplatné) uplatnené na základe tejto ZMLUVY voči ktorejkoľvek peňažnej pohľadávke Dodávateľa voči Objednávateľovi (a to splatnej, ako aj nesplatnej). V prípade jednostranného započítania splatnej a nesplatnej pohľadávky, prípadne nesplatnej a nesplatnej pohľadávky, tieto zaniknú okamihom, kedy Objednávateľov prejav vôle smerujúci k započítaniu bude doručený Dodávateľovi.

21. V prípade, ak sa pri plnení predmetu ZMLUVY Dodávateľ dostane do kontaktu s osobnými údajmi fyzických osôb je povinný postupovať v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon č. 18/2018 Z. z.“). Zmluvné strany týmto deklarujú, že predmetom tejto ZMLUVY nie je spracúvanie osobných údajov v zmysle zákona č. 18/2018 Z. z. Dodávateľ sa zaväzuje v prípade, ak sa pri plnení tejto ZMLUVY dostane do kontaktu s osobnými údajmi, zachovávať povinnosť mlčanlivosti. Predmetná povinnosť trvá aj po skončení predmetného zmluvného vzťahu.

22. Práva a povinnosti zmluvných Strán neupravené v tejto ZMLUVE sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike. Zmluvné Strany sa dohodli, že v prípade vzniku sporov zmluvných Strán týkajúcich  sa tejto ZMLUVY a jej aplikácie, ak sa ich nepodarí urovnať iným spôsobom a jednou zo zmluvných Strán je zahraničný subjekt, je daná právomoc súdov Slovenskej republiky.

23. Zmluvné Strany vyhlasujú, že si ZMLUVU riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku a ZMLUVU neuzatvárajú za jednostranne nápadne nevýhodných podmienok, na znak čoho ju podpísali.

V .......................... dňa: V  Bratislave dňa:

**Dodávateľ: Objednávateľ:**

Odtlačok pečiatky Odtlačok pečiatky

............................................................................................................

**Ing. Filip Macháček**

predseda predstavenstva

generálny riaditeľ

........................................................ ......................................................

**Ing. Stanislav Beňo**

člen predstavenstva

1. Cenová časť (Zväzok 3 súťažných podkladov) - Spôsob určenia ceny a ocenený Formulár cenovej ponuky (Príloha č.1) a jej tabuľky: Tabuľka č. 2: Výpočet ceny a Tabuľka č. 3: Fakturačné etapy budú súčasťou ZMLUVY v podobe, v akej ich ocenené predložil Dodávateľ vo svojej ponuke.  [↑](#footnote-ref-1)
2. Súčasťou ZMLUVY, ale sa k nej neprikladá, je dokument (f) Podklady pre výber Zhotoviteľa na uskutočnenie stavebných prác „R4 Prešov – severný obchvat (km 4,3 - 14,5)“ vrátane ich vysvetlení. [↑](#footnote-ref-2)
3. V prípade, ak Dodávateľom je viac právnych subjektov, ktorí za účelom plnenia predmetu ZMLUVY vytvorili zoskupenie bez právnej subjektivity, napr. združenie podľa § 829 Občianskeho zákonníka, neoddeliteľnou súčasťou ZMLUVY bude aj overená kópia Zmluvy o združení uzatvorenej medzi účastníkmi ZMLUVY na strane Dodávateľa (bod 10 Zmluvných dojednaní).

   Plná moc v zmysle bodu 11 Zmluvných dojednaní.

   Ostatné doklady, ktoré Dodávateľ ako úspešný uchádzač predložil v rámci poskytnutia súčinnosti pred podpisom ZMLUVY (neprikladajú sa k písomnému vyhotoveniu ZMLUVY). [↑](#footnote-ref-3)
4. Na požiadanie Objednávateľa je Dodávateľ povinný predložiť podrobné kalkulácie denných sadzieb každého odborníka Dodávateľa (zamestnanca alebo subdodávateľa). [↑](#footnote-ref-4)